open-index/open-wikipedia-markdown huggingface dataset:
โรงไฟฟ้าพลังงานถ่านหิน

260px|thumb|right|โรงไฟฟ้าพลังงานถ่านหินแม่เมาะ เป็นโรงไฟฟ้าพลังงานถ่านหินที่สำคัญแห่งหนึ่งในประเทศไทย
200px|thumb|right|แผนภาพการเกิดพลังงานไฟฟ้าด้วยถ่านหิน
**โรงไฟฟ้าพลังงานถ่านหิน** () เป็นโรงไฟฟ้าพลังงานความร้อนที่ใช้ความร้อนจากการเผาไหม้ของถ่านหินเพื่อผลิตกระแสไฟฟ้า ทั่วโลกมีโรงไฟฟ้าถ่านหินมากกว่า 2,400 แห่ง รวมกำลังการผลิตมากกว่า 2,000 จิกะวัตต์ กำลังผลิตไฟฟ้าคิดเป็นหนึ่งในสามของพลังงานที่ใช้ทั้งโลก แต่ก่อให้เกิดสภาวะอันตรายและการเสียชีวิตมากที่สุด ซึ่งมีผลมาจากมลพิษทางอากาศ

โรงไฟฟ้าพลังงานถ่านหินเป็นส่วนหนึ่งของโรงไฟฟ้าพลังงานฟอสซิล ถ่านหินจะถูกบดเป็นถ่านหินผงแล้วเผาไหม้เป็นเชื้อเพลิงให้หม้อต้มน้ำ ความร้อนของเตาเผาจะเปลี่ยนน้ำในหม้อต้มเป็นไอน้ำ ซึ่งจากนั้นจะนำไปใช้หมุนกังหันที่หมุนเครื่องกำเนิดไฟฟ้า ดังนั้น ถ่านหินที่เก็บไว้ในพลังงานเคมีจะถูกแปลงเป็นพลังงานความร้อน เมื่อใส่ในกังหันของเครื่องกำเนิดไฟฟ้าแปลงเป็นพลังงานกล และสุดท้ายแปลงเป็นพลังงานไฟฟ้า

ในแต่ละปีโรงไฟฟ้าพลังงานถ่านหินปล่อยคาร์บอนไดออกไซด์มากกว่า 10 กิโลตัน ประมาณ 1 ใน 5 ของการปล่อยแก๊สเรือนกระจกของโลก จึงเป็นสาเหตุสำคัญที่ใหญ่ที่สุดของการเปลี่ยนแปลงสภาพภูมิอากาศ มากกว่าครึ่งหนึ่งของการผลิตไฟฟ้าพลังงานถ่านหินทั้งหมดในโลกผลิตในประเทศจีน ในปี พ.ศ. 2563 จำนวนโรงไฟฟ้าเริ่มมีแนวโน้มลดลง เนื่องจากกำลังผลิตลดลงในทวีปยุโรป และทวีปอเมริกา แม้มีแนวโน้มมากขึ้นในทวีปเอเชีย โดยส่วนมากในประเทศจีน โรงไฟฟ้าบางส่วนยังคงทำกำไรได้แม้เผชิญความเสี่ยงทางสุขภาพและสิ่งแวดล้อม แต่ไม่ได้รวมถึงทุนการผลิตไฟฟ้าจากพลังงานถ่านหิน แต่ความเสี่ยงของโรงไฟฟ้าพลังงานถ่านหินใหม่อาจกลายเป็นอสังหาริมทรัพย์ล้มละลาย เลขาธิการสหประชาชาติ กล่าวว่า ประเทศในกลุ่มองค์การเพื่อความร่วมมือและการพัฒนาทางเศรษฐกิจต้องหยุดพลังงานไฟฟ้าถ่านหินภายในปี พ.ศ. 2573 และทั่วโลกภายในปี พ.ศ. 2583 ประเทศเวียดนามเป็นประเทศกำลังพัฒนาที่ใช้พลังงานถ่านหินเป็นหลักประกาศว่าจะหยุดการใช้พลังงานถ่านหินภายในพุทธทศวรรษ 2580 หรือยุติเร็วกว่านั้น

## อ้างอิง

หมวดหมู่:โรงไฟฟ้าพลังงานฟอสซิล
ตำบลแม่ปาน

**แม่ปาน** เป็น 1 ใน 9 ตำบลของอำเภอลอง จังหวัดแพร่ เป็นที่ตั้งของแก่งหลวง แหล่งท่องเที่ยวทางธรรมชาติชื่อดังของจังหวัดแพร่ เป็นบริเวณที่มีโขดหินใหญ่น้อยเรียงรายอยู่ในแม่น้ำยม ซึ่งเมื่อน้ำไหลมาปะทะจะเกิดฟองฝอยสาดกระเซ็นสวยงาม เหมาะสำหรับจัดกิจกรรมนั่งแพ และล่องแก่ง

## ที่ตั้งและอาณาเขต
ตำบลแม่ปานมีอาณาเขตติดต่อกับอำเภอและจังหวัดใกล้เคียงดังนี้

* **ทิศเหนือ** ติดต่อกับตำบลห้วยอ้อ และตำบลบ้านปิน
* **ทิศใต้**  ติดต่อกับตำบลนาพูน (อำเภอวังชิ้น) และตำบลทุ่งแล้ง
* **ทิศตะวันออก** ติดต่อกับตำบลไทรย้อย (อำเภอเด่นชัย)
* **ทิศตะวันตก** ติดต่อกับตำบลทุ่งแล้ง ตำบลปากกาง และตำบลห้วยอ้อ

## ประวัติ
เดิมทั้ง 5 หมู่บ้านของตำบลแม่ปาน (ปัจจุบันมีทั้งหมด 7 หมู่บ้าน) รวมอยู่ในเขตตำบลห้วยอ้อและตำบลบ้านปิน เมื่อวันที่ 9 มกราคม พ.ศ. 2539 ได้แยกตำบลเพิ่มขึ้นอีก 1 ตำบล เนื่องจากในเขตตำบลห้วยอ้อและตำบลบ้านปิน มีจำนวนหมู่บ้านมากเกินไป ทำให้เกิดความยุ่งยาก และลำบากในการปกครองดูแล 

ชื่อของตำบลตั้งชื่อตาม "หมู่บ้านแม่ปาน" เนื่องจากเป็นชื่อเรียกลำห้วยที่ไหลผ่านหมู่บ้าน หรือห้วยแม่ปาน จึงใช้เป็นชื่อตำบลแม่ปาน มาจนถึงทุกวันนี้ ภูมิประเทศ ลักษณะอยู่ระหว่างภูเขา มีพื้นที่ราบสำหรับทำกิน และอยู่อาศัยน้อยมาก มีแม่น้ำยมไหลผ่านตำบลนี้ นอกจากนั้นยังมีลำห้วย คือ ห้วยปานหลวง ห้วยปากน้อย ห้วยปานหาบ ห้วยปานพร้าว

## การแบ่งเขตการปกครอง

### การปกครองส่วนภูมิภาค
ตำบลแม่ปานแบ่งพื้นที่การปกครองออกเป็น 7 หมู่บ้าน ได้แก่

### การปกครองส่วนท้องถิ่น
ท้องที่ตำบลแม่ปาน มีองค์กรปกครองส่วนท้องถิ่น เพียงแห่งเดียว คือ **เทศบาลตำบลแม่ปาน** ครอบคลุมพื้นที่ตำบลแม่ปานทั้งหมด ซึ่งเป็นสภาตำบลแม่ปานที่จัดตั้งขึ้นในปี พ.ศ. 2539 และยกฐานะขึ้นเป็นองค์การบริหารส่วนตำบลแม่ปานในวันที่ 15 ตุลาคม พ.ศ. 2542

เมื่อองค์การบริหารส่วนตำบลแม่ปาน จังหวัดแพร่ มีความเจริญก้าวหน้ามากขึ้น องค์การบริหารส่วนตำบลแม่ปานได้ยกฐานะขึ้นเป็น เทศบาลตำบลแม่ปาน ตามประกาศกระทรวงมหาดไทย เมื่อวันที่ 25 มกราคม พ.ศ. 2551 และมีผลในวันที่ 1 กุมภาพันธ์ปีเดียวกัน

## อ้างอิง

แม่ปาน
แม่ปาน
หมวดหมู่:อำเภอลอง
แม่น้ำเวฬุ

**แม่น้ำเวฬุ** (อ่านว่า [เวน]) เป็นแม่น้ำสายหนึ่งในภาคตะวันออกของประเทศไทย ต้นน้ำอยู่ที่เขาชะอมและเขาทุ่งสะพานหินในเขตอำเภอมะขาม จังหวัดจันทบุรี ไหลไปทางทิศใต้ เป็นเส้นแบ่งเขตอำเภอมะขามกับอำเภอขลุง เข้าเขตอำเภอขลุง แล้วไหลเป็นเส้นแบ่งเขตอำเภอขลุง จังหวัดจันทบุรี กับอำเภอเขาสมิง จังหวัดตราด ก่อนไหลออกทะเลที่ปากน้ำเวฬุ บริเวณแนวแบ่งเขตระหว่างอำเภอขลุง จังหวัดจันทบุรี กับอำเภอแหลมงอบ จังหวัดตราด มีความยาวประมาณ 81 กิโลเมตร ตอนต้นน้ำเรียก **คลองเวฬุ**

พระบาทสมเด็จพระจุลจอมเกล้าเจ้าอยู่หัวมีพระราชดำรัสถึงแม่น้ำเวฬุเมื่อครั้งเสด็จประพาสหัวเมืองชายทะเลตะวันออกใน พ.ศ. 2419 ว่า "...ที่นี้เปนปากน้ำเมืองขลุง เขาเรียกว่าปากน้ำเวน มีเกาะจิกอยู่ตรงน่าเหมือนลับแล มีเกาะเล็กอยู่อิก ๒ เกาะติดกันไป..." รูปคำว่า *เวฬุ* มาจากภาษาบาลี แปลว่า "ไม้ไผ่" อย่างไรก็ตาม มีข้อสันนิษฐานว่าชื่อแม่น้ำที่ออกเสียงว่า [เวน] นี้ อาจมาจากคำในภาษาพื้นถิ่นดั้งเดิมของผู้คนแถบนี้ ต่อมาผู้รู้ในสมัยหลังเขียนสะกดเป็น *เวฬุ* เพื่อให้มีรูปคำสอดคล้องกับคำในภาษาบาลี

บริเวณปากน้ำเวฬุในปัจจุบันเป็นป่าชายเลนในเขตป่าสงวนแห่งชาติ ครอบคลุมพื้นที่ 6,000 ไร่ เป็นแหล่งรวมพรรณไม้ชายเลนหลากหลายชนิด เช่น โกงกางใบเล็ก โกงกางใบใหญ่ ขลู่ จาก ชะคราม ช้าเลือด ปรงหนู ปรงทะเล เป็นต้น นอกจากนั้นยังเป็นที่อยู่อาศัยของสัตว์น้ำ และเป็นถิ่นอาศัยของเหยี่ยวแดง มีชุมชนชาวประมงพื้นบ้าน ประกอบอาชีพต่าง ๆ เช่น การทำประมง หาปู หาปลา ยกยอกุ้ง เลี้ยงปลากระชัง เป็นต้น

## อ้างอิง

เวฬุ
เวฬุ
หมวดหมู่:อำเภอมะขาม
หมวดหมู่:อำเภอขลุง
หมวดหมู่:อำเภอเขาสมิง
หมวดหมู่:อำเภอแหลมงอบ
เทศบาลตำบลช่อแฮ

**เทศบาลตำบลช่อแฮ** เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่บางส่วนของหมู่ 2 และพื้นที่ทั้งหมดของหมู่ 3 ตำบลป่าแดง รวมทั้งพื้นที่ทั้งหมดของตำบลช่อแฮ ในอำเภอเมืองแพร่ จังหวัดแพร่ เดิมมีฐานะเป็นสุขาภิบาลช่อแฮที่จัดตั้งขึ้นใน พ.ศ. 2510 แล้วได้รับการจัดตั้งเป็นเทศบาลตำบลใน พ.ศ. 2542 ในเดือนธันวาคม ปี พ.ศ. 2565 เขตเทศบาลมีประชากรทั้งหมด 8,692 คน โดยแบ่งประชากรเป็นเขตตำบลป่าแดง 2,089 คน และเขตตำบลช่อแฮ 6,603 คน

ในวันที่ 15 กันยายน พ.ศ. 2547 กระทรวงมหาดไทยให้ยุบสภาตำบลช่อแฮ รวมเข้ากับพื้นที่เทศบาลตำบลช่อแฮ เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน ทำให้เทศบาลตำบลช่อแฮครอบคลุมพื้นที่ตำบลช่อแฮทั้งหมด

พื้นที่เทศบาลตำบลอยู่บริเวณทิศตะวันออกของอำเภอเมืองแพร่ อยู่ห่างจากที่ว่าการอำเภอเมืองแพร่ประมาณ 10.1 กิโลเมตร อยู่ห่างจากศาลากลางจังหวัดแพร่ประมาณ 10 กิโลเมตร อยู่ห่างจากกรุงเทพมหานครประมาณ 551 กิโลเมตรตามทางรถยนต์ มีพื้นที่รับผิดชอบทั้งหมด 174.01 ตารางกิโลเมตรหรือคิดเป็น 108,756.25 ไร่ เป็นที่ตั้งของวัดพระธาตุช่อแฮ เป็นวัดศักดิ์สิทธิ์เก่าแก่คู่บ้านคู่เมืองจังหวัดแพร่ และเป็นวัดพระธาตุประจำปีเกิดของผู้ที่เกิดปีขาล

## อ้างอิง

## แหล่งข้อมูลอื่น

* เว็บไซต์เทศบาลตำบลช่อแฮ

ช่อแฮ
หมวดหมู่:อำเภอเมืองแพร่
วัดต้าม่อน

**วัดต้าม่อน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงต้า อำเภอลอง จังหวัดแพร่

วัดต้าม่อนตั้งวัดเมื่อ พ.ศ. 2445 ปรากฏชื่อในใบลานความว่า "...ไชยเทพภิกขุลิขิตตะแล ปางเมื่ออยู่ปฏิบัตวัดม่อน เมืองต้า..." (จาร พ.ศ. 2446)" เมืองต้าเป็นเมืองที่มีกลุ่มคนหลากหลายชาติพันธุ์ที่เข้ามาตั้งถิ่นฐาน โดยเฉพาะในช่วงที่เข้ามาเป็นแรงงานการทำป่าไม้ให้เจ้าผู้ครองนครลำปาง ก่อนหน้านี้วัดต้าม่อนเป็นวัดร้าง ต่อมาได้รับการบูรณะโดยหม่องโพส่วย (พ่อเฒ่าฮ้อยหลวง,เจ้าฮ้อยหลวง) เจ้าฟ้าเชียงตุงชาวไทใหญ่จากเมืองนครเชียงตุง ( ต้นตระกูล รัตนภาค)

เจ้าน้อยบุญหลง มณีวงศ์ เจ้านายเมืองนครลำปาง ซึ่งเป็นบุตรเขยของหม่องโพส่วย ได้นำไม้สักจัดสร้างวิหาร โดยมีหม่องผิ่ว ชาวพม่าจากเมืองนครเชียงตุง เป็นหัวหน้าช่าง เรียกชื่อวัดตามชื่อหมู่บ้านว่า **วัดม่อน** หรือ "วัดต้าม่อน" 

วิหารเป็นศิลปะพม่า พร้อมกับสร้างพระพุทธรูปพม่าศิลปะมัณฑะเลย์ ด้วยเส้นหวายสานลงรักปิดทองที่เมืองนครเชียงตุง เรียกพระนามว่า *พระเจ้าแสนหวาย* โดยได้อัญเชิญพระเจ้าแสนหวายบรรทุกหลังช้างจากเมืองนครเชียงตุงมาประดิษฐานเป็นพระประธานภายในวิหารวัดต้าม่อน และวาดรูปแต้มภายในวิหาร รวมถึงภาพอินายสีเวย ซึ่งได้รับการยกย่องว่าเป็นโมนาลิซาแห่งเมืองไทย รูปแต้มในวิหารสันนิษฐานว่ามีลูกมือช่างวาดรูปแต้มจากกลุ่มช่างที่วาดในวัดภูมินทร์และวัดหนองบัว จังหวัดน่าน รูปแต้มวิหารวัดต้าม่อนจัดเป็นศิลปะล้านนา สกุลช่างกลุ่มน่านผสมผสานศิลปะรัตนโกสินทร์ ภาพที่วาดอื่น ได้แก่ วาดชาดกนอกนิบาตจากปัญญาสชาดก เรื่องเจ้ารัตนแสงเมือง และเจ้าก่ำกาดำ ภายหลังภาพในวิหารเหล่านี้ได้ถูกรื้อ อุทยานศิลปวัฒนธรรมแม่ฟ้าหลวง (ไร่แม่ฟ้าหลวง) ได้ขอผาติกรรมไปจัดเก็บรักษา แสดงไว้ภายในหอคำน้อยของอุทยานศิลปวัฒนธรรมแม่ฟ้าหลวง บ้านป่างิ้ว ตำบลรอบเวียง อำเภอเมืองเชียงราย จังหวัดเชียงราย เมื่อวันที่ 29 ตุลาคม พ.ศ. 2531

วิหารหลังใหม่ได้รับพระราชทานวิสุงคามสีมาครั้งหลังเมื่อวันที่ 4 มิถุนายน พ.ศ. 2543 มีลักษณะสถาปัตยกรรมของไทใหญ่ อาคารประกอบ ในบริเวณวัดกว่า 6 ไร่ ด้วยงบประมาณซึ่งรวมถึงการวาดภาพจิตรกรรมทั้งสิ้น 11 ล้านบาท

## อ้างอิง

ต้าม่อน
แอมแมนด์

**แอมแมนด์** () เป็นหมู่บ้านในตำบลรูดกอต อำเภอซูฟียอน เทศมณฑลแชเบสแทร์ จังหวัดอาเซอร์ไบจานตะวันออก ประเทศอิหร่าน

จากสำมะโนแห่งชาติ ค.ศ. 2006 หมู่บ้านนี้มีประชากร 2,282 คนใน 605 ครัวเรือน จากนั้นในสำมะโน ค.ศ. 2011 จึงลดลงเหลือ 1,910 คนใน 619 ครัวเรือน และสำมะโนล่าสุดใน ค.ศ. 2016 ระบุจำนวนประชากรที่ 1,664 คนใน 577 ครัวเรือน แอมแมนด์เป็นหมู่บ้านที่ใหญ่ที่สุดในตำบลนี้

## อ้างอิง
รัฐบาลเสียงข้างน้อย

**รัฐบาลเสียงข้างน้อย** () เป็นรัฐบาลที่จัดตั้งขึ้นโดยพรรคการเมืองซึ่งไม่ได้เสียงข้างมากในสภานิติบัญญัติ ตรงกันข้ามกับรัฐบาลเสียงข้างมาก ที่จัดตั้งขึ้นโดยพรรคการเมืองซึ่งได้เสียงข้างมากในสภานิติบัญญัติ

รัฐบาลเสียงข้างน้อยอาจเกิดขึ้นในกรณีที่ไม่มีพรรคการเมืองใดได้เสียงข้างมากอย่างชัดเจนในสภานิติบัญญัติ ซึ่งเป็นสภาวะที่เรียกว่า สภาแขวน (hung parliament) แต่ถึงจะจัดตั้งรัฐบาลขึ้นได้ ฝ่ายเสียงข้างน้อยก็ยังต้องอาศัยเสียงจากพรรคอื่น ๆ ที่ไม่ได้อยู่ฝ่ายตนในการดำเนินการต่าง ๆ เช่น ในการออกกฎหมาย ถ้าไม่ได้เสียงสนับสนุนจากพรรคอื่น ๆ เช่นนี้แล้ว ก็จะต้องจัดการเลือกตั้งใหม่

การศึกษาวิจัยของสถาบันประชาธิปไตยอิสราเอลเกี่ยวกับรัฐบาลที่จัดตั้งขึ้นในประเทศทางยุโรป 29 ประเทศซึ่งปกครองในระบอบประชาธิปไตยระหว่าง ค.ศ. 1945–2010 นั้น พบว่า ราว 33% เป็นรัฐบาลเสียงข้างน้อย รัฐบาลเสียงข้างน้อยส่วนใหญ่ที่จัดตั้งขึ้นในประเทศประชาธิปไตยนั้นเป็นรัฐบาลพรรคเดียว แต่ก็มีจำนวนพอสมควรที่มาจากการรวมกลุ่มเสียงข้างน้อย ตัวอย่าง คือ กรณีของเทรีซา เมย์ นายกรัฐมนตรีแห่งสหราชอาณาจักร ที่นำเสียงข้างน้อยของพรรคตนเอง คือ พรรคอนุรักษนิยม มารวมกับเสียงข้างน้อยของพรรคสหภาพนิยมประชาธิปไตย จนสามารถจัดตั้งรัฐบาลขึ้นได้ในช่วง ค.ศ. 2017–2019

## อ้างอิง

หมวดหมู่:คำศัพท์การเมือง
หมวดหมู่:รัฐบาล
สุพิชชา ปรีดาเจริญ

**สุพิชชา ปรีดาเจริญ** (2 พฤษภาคม 2546 - 19 เมษายน 2566) ชื่อเล่น **จีจี้** เป็นอดีตนักร้อง, เน็ตไอดอล, นางแบบ และอินฟลูเอนเซอร์ชาวไทย

## ประวัติ
สุพิชชา ปรีดาเจริญ  เกิดเมื่อวันที่ 2 พฤษภาคม 2546 เป็นลูกครึ่งไทย-จีน เป็นพี่สาวคนโตในบรรดาพี่น้อง 3 คนซึ่งเป็นผู้หญิงทั้งหมด จบการศึกษาระดับชั้นมัธยมศึกษาจากโรงเรียนสาธิตมหาวิทยาลัยศิลปากร เคยศึกษาระดับปริญญาตรีที่มหาวิทยาลัยศรีนครินทรวิโรฒ และ จุฬาลงกรณ์มหาวิทยาลัย

นอกจากนี้เธอยังมีใบหน้าละม้ายคล้ายกับ เฌอปราง อารีย์กุล อดีตกัปตันวงบีเอ็นเคโฟร์ตีเอต ซึ่งปัจจุบันขยับตำแหน่งขึ้นไปเป็นผู้จัดการวง

## เข้าสู่วงการ
สุพิชชาเข้าสู่วงการตั้งแต่สมัยเรียนมัธยมศึกษา ด้วยการเป็นนางแบบให้กับแบรนด์ต่าง ๆ รวมถึงเปิดช่องทางโซเชียลมีเดียชื่อ เรื่องของจี้ ก่อนจะมีผลงานชิ้นแรกในวงการคือมิวสิกวิดีโอเพลง นาทีชีวิต ของวง Animal will do ตามด้วยมิวสิกวิดีโออีกหลายเพลง กระทั่งปลายปี 2563 เธอได้เข้าร่วมโปรเจ็กต์พิเศษชื่อ ONE DAY TO THE NEXT PROJECT  ร่วมกับอดีตสมาชิกวงไอดอลอีก 6 คนโดยได้ปล่อยซิงเกิลแรกคือเพลง Love December ก่อนจะออกจากโปรเจ็กต์และเข้าร่วมเป็นสมาชิกวงเกิร์ลกรุ๊ปวง Kisskazz ภายใต้สังกัด XOXOCITY โดยได้ปล่อยซิงเกิลแรกชื่อ ใจมันคิดถึง (แทบละลาย) เมื่อวันที่ 18 กุมภาพันธ์ 2565 ในปีเดียวกัน เธอยังได้ร่วมแสดงในภาพยนตร์เรื่องแรกและเรื่องเดียวในชีวิตของเธอคือเรื่องแอน โดยรับบทเป็น แอน คนที่ 4 และจากภาพยนตร์เรื่องแอนเธอก็ได้รับรางวัลทีมนักแสดงยอดเยี่ยม จากงานคมชัดลึกอวอร์ด ครั้งที่ 19

## การเสียชีวิต
สุพิชชา ปรีดาเจริญ เสียชีวิตเมื่อวันที่ 19 เมษายน 2566 จากการถูก นักเรียนเตรียมทหาร ภูมิพัฒน์ ชัยวณิชยา บุตรชายของ พลเอกสมชาย ชัยวณิชยา กรรมการตุลาการศาลยุติธรรมในส่วนของคนนอก อดีตแฟนหนุ่มยิงเสียชีวิตในห้องพักภายในคอนโดมิเนียมแถวอโศกด้วยปืนของบิดา ก่อนที่ นตท. ภูมิพัฒน์ จะยิงตัวตายด้วยปืนกระบอกเดียวกัน ต่อมา พลเอกสมชายได้พ้นจากตำแหน่งกรรมการตุลาการศาลยุติธรรม

ในวันรุ่งขึ้น พ่อแม่และพ่อเลี้ยงของสุพิชชาได้เดินทางมารับศพของสุพิชชาที่โรงพยาบาลรามาธิบดี ท่ามกลางความโศกเศร้า โดยนายชินโชติ ปรีดาเจริญ พ่อแท้ ๆ ของสุพิชชาให้สัมภาษณ์ว่า ลูกสาวถูกยิงแบบไม่ทันรู้ตัว ก่อนจะมีพิธีฌาปนกิจศพเมื่อวันที่ 25 เมษายน 2566 ที่เมรุวัดพระปฐมเจดีย์ราชวรมหาวิหาร

## ผลงาน

### ภาพยนตร์
* *[[แอน (ภาพยนตร์)|แอน (Faces of Anne)]]* (2565)

### ซิงเกิล

### พิธีกร
* พ.ศ. 2562 - เรื่องของจี้ Ghie's Story EP.1 ทางช่อง YouTube:Ghie's Story(8 มีนาคม 2562 - 15 เมษายน 2563)

### มิวสิควิดิโอ

### เพลง

### โฆษณา

## อ้างอิง

## แหล่งข้อมูลอื่น
* 

หมวดหมู่:นักร้องหญิงชาวไทย
หมวดหมู่:นักร้องจากจังหวัดสุพรรณบุรี
หมวดหมู่:นักแสดงหญิงชาวไทย
หมวดหมู่:นักแสดงจากจังหวัดสุพรรณบุรี
หมวดหมู่:นักแสดงชาวไทยเชื้อสายจีน
หมวดหมู่:นักแสดงหญิงชาวไทยเชื้อสายจีน
หมวดหมู่:บุคคลจากโรงเรียนสาธิตมหาวิทยาลัยศิลปากร
หมวดหมู่:บุคคลจากจุฬาลงกรณ์มหาวิทยาลัย
หมวดหมู่:นางแบบไทย
หมวดหมู่:ยูทูบเบอร์ชาวไทย
หมวดหมู่:เหยื่อฆาตกรรมชาวไทย
หมวดหมู่:เสียชีวิตจากอาวุธปืน
หมวดหมู่:เน็ตไอดอลชาวไทย
พรรคท้องที่ไทย

**พรรคท้องที่ไทย** (; ย่อ: ท.) เป็นพรรคการเมืองไทย ก่อตั้งขึ้นในปี พ.ศ. 2565 โดยมีบัญชา เดชเจริญศิริกุล เป็นหัวหน้าพรรค

## ประวัติ
พรรคท้องที่ไทย ก่อตั้งขึ้นโดยการประชุมร่วมกันเมื่อวันที่ 17 มีนาคม พ.ศ. 2564 จัดตั้งพรรคการเมืองเพื่อยื่นขอจดทะเบียนต่อนายทะเบียนพรรคการเมือง และได้รับการจะทะเบียนเป็นพรรคการเมือง เลขที่ 3/2565 เมื่อวันที่ 28 กุมภาพันธ์ พ.ศ. 2565 โดยมีดาบตำรวจ วีระ หมีทอง เป็นหัวหน้าพรรค และมีนายอรรถษิธ ชื่นสงวน เป็นเลขาธิการพรรค ต่อมาในเดือนเมษายนของปีเดียวกัน ได้มีการเปลี่ยนแปลงหัวหน้าพรรคเป็น นายบัญชา เดชเจริญศิริกุล 

พรรคท้องที่ไทย ส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เป็นครั้งแรก โดยนำเสนอนโยบายที่ถูกกล่าวถึงในสังคมออนไลน์คือ นโยบายการเล่นการพนันในงานศพตามประเพณีนิยม ต่อมาในวันที่ 15 ตุลาคม 2567 นายบัญชา ส.ส. แบบบัญชีรายชื่อ และหัวหน้าพรรคได้ย้ายไปสังกัดพรรคกล้าธรรม

## บุคลากร
### รายชื่อหัวหน้าพรรค

### รายชื่อเลขาธิการ

## ผลการเลือกตั้ง

## แหล่งข้อมูลอื่น

* 
* เว็บไซต์ทางการ

## อ้างอิง


ท้องที่ไทย
หมวดหมู่:พรรคการเมืองไทยที่ก่อตั้งในปี พ.ศ. 2565
เทศบาลตำบลสอง

**เทศบาลตำบลสอง** เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ 3 กับบางส่วนของหมู่ 4–8 ตำบลบ้านหนุน รวมทั้งพื้นที่ทั้งหมดของหมู่ 2–3, 5–6 และบางส่วนของหมู่ 7, 12 ตำบลบ้านกลาง ในอำเภอสอง จังหวัดแพร่ เดิมมีฐานะเป็นสุขาภิบาลสองที่จัดตั้งขึ้นใน พ.ศ. 2500 แล้วได้รับการจัดตั้งเป็นเทศบาลตำบลใน พ.ศ. 2542 ในเดือนธันวาคม ปี พ.ศ. 2565 เขตเทศบาลมีประชากรทั้งหมด 6,501 คน โดยแบ่งประชากรเป็นเขตตำบลบ้านหนุน 3,019 คน และเขตตำบลบ้านกลาง 3,482 คน

พื้นที่เทศบาลตำบลอยู่บริเวณศูนย์ราชการของอำเภอสอง ห่างจากศาลากลางจังหวัดแพร่ประมาณ 50.8 กิโลเมตร อยู่ห่างจากกรุงเทพมหานครประมาณ 601 กิโลเมตรตามทางรถยนต์ มีพื้นที่รับผิดชอบทั้งหมด 3.45 ตารางกิโลเมตรหรือคิดเป็น 2,156.25 ไร่ มีทั้งหมด 5 ชุมชน โดยมี 3 ชุมชนอยู่ในเขตตำบลบ้านกลาง ได้แก่ ชุมชนบ้านคุ้ม ชุมชนบ้านกลาง ชุมชนบ้านเทพสุนทรินทร์ และ 2 ชุมชนในเขตตำบลบ้านหนุน ได้แก่ ชุมชนบ้านลอง และชุมชนบ้านศรีมูลเรือง

## อ้างอิง

## แหล่งข้อมูลอื่น

* เว็บไซต์เทศบาลตำบลบ้านปิน

สอง
หมวดหมู่:อำเภอสอง
เทศบาลตำบลเด่นชัย

**เทศบาลตำบลเด่นชัย** เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ 1–3, 6–7, 9–11 กับบางส่วนของพื้นที่หมู่ 4–5, 8 ตำบลเด่นชัย พื้นที่ทั้งหมดของหมู่ 5 กับบางส่วนของพื้นที่หมู่ 1, 10 ตำบลแม่จั๊วะ รวมทั้งพื้นที่บางส่วนของหมู่ 4, 6 ตำบลปงป่าหวาย ในอำเภอเด่นชัย จังหวัดแพร่ เดิมมีฐานะเป็นสุขาภิบาลเด่นชัยที่จัดตั้งขึ้นใน พ.ศ. 2499 มีการเปลี่ยนแปลงเขตสุขาภิบาลในปี พ.ศ. 2528 ซึ่งยึดเป็นเขตเทศบาลในปัจจุบัน แล้วได้รับการจัดตั้งเป็นเทศบาลตำบลใน พ.ศ. 2542 ปี พ.ศ. 2565 เขตเทศบาลมีประชากรทั้งหมด 10,818 คน โดยแบ่งประชากรเป็นเขตตำบลเด่นชัย 24,476 คน เขตตำบลแม่จั๊วะ 2,863 คน และเขตตำบลปงป่าหวาย 579 คน

พื้นที่เทศบาลตำบลอยู่บริเวณศูนย์ราชการของอำเภอเด่นชัย อยู่ห่างจากศาลากลางจังหวัดแพร่ประมาณ 25.7 กิโลเมตร อยู่ห่างจากกรุงเทพมหานครประมาณ 530 กิโลเมตรตามทางรถยนต์ และใช้เวลา 9 ชั่วโมง 30 นาที ถึงกรุงเทพมหานครผ่านทางสถานีรถไฟเด่นชัย มีพื้นที่รับผิดชอบทั้งหมด 11.62 ตารางกิโลเมตรหรือคิดเป็น 7,262.5 ไร่ เป็นที่ตั้งของสถานีรถไฟเด่นชัย ซึ่งเป็นจุดเริ่มต้นของโครงการรถไฟทางคู่สายใหม่ เด่นชัย-เชียงราย-เชียงของที่จะยกระดับจากสถานีเด่นชัยเป็นชุมทางเด่นชัยในอนาคต

## อ้างอิง

## แหล่งข้อมูลอื่น

* เว็บไซต์เทศบาลตำบลบ้านปิน

เด่นชัย
หมวดหมู่:อำเภอเด่นชัย
ภัยพิบัติวันขอบคุณพระเจ้า

thumb|เหยื่อของภัยพิบัติ
**ภัยพิบัติวันขอบคุณพระเจ้า** () เกิดขึ้นที่ซานฟรานซิสโกเมื่อวันที่ 29 พฤศจิกายน ค.ศ. 1900 ในระหว่างการแข่งขันฟุตบอลวิทยาลัยประจำปีระหว่าง California Golden Bears และ Stanford Cardinal หรือที่เรียกว่า *The Big Game* ผู้คนจำนวนมากที่ไม่ต้องการจ่ายค่าเข้าชม 1 ดอลลาร์ (เท่ากับ 30 ดอลลาร์ในปัจจุบัน) รวมตัวกันบนหลังคาของโรงงานเป่าแก้วเพื่อชมฟรี หลังคาพังทลาย ผู้ชมจำนวนมากกระเด็นไปบนเตาหลอม มีผู้เสียชีวิต 23 คน และบาดเจ็บอีกกว่า 100 คน ภัยพิบัติครั้งนี้ยังคงเป็นอุบัติเหตุร้ายแรงที่สุดในประวัติศาสตร์การแข่งขันกีฬาของสหรัฐฯ

## ปูมหลัง
ทุกปีตั้งแต่ปี ค.ศ. 1892 ทีมฟุตบอลมหาวิทยาลัยแคลิฟอร์เนียและมหาวิทยาลัยสแตนฟอร์ดจะแข่งขันฟุตบอลประจำปีในช่วงปลายเดือนพฤศจิกายนหรือต้นเดือนธันวาคม งานนี้กลายเป็นที่รู้จักในนาม *The Big Game*

## อ้างอิง
องค์การบริหารส่วนตำบลร่องฟอง

**องค์การบริหารส่วนตำบลร่องฟอง** เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของตำบลน้ำชำและตำบลร่องฟอง ในอำเภอเมืองแพร่ จังหวัดแพร่ เดิมได้รับการจัดตั้งเป็นสภาตำบลร่องฟองใน พ.ศ. 2534 ต่อมาได้รับการจัดตั้งเป็นองค์การบริหารส่วนตำบลร่องฟองเมื่อวันที่ 25 ธันวาคม พ.ศ. 2539 ในเดือนธันวาคมปี พ.ศ. 2565 มีประชากรทั้งหมด 8,692 คน โดยแบ่งประชากรเป็นเขตตำบลน้ำชำ 1,643 คน และเขตตำบลร่องฟอง 3,669 คน

ในวันที่ 15 กันยายน พ.ศ. 2547 กระทรวงมหาดไทยให้ยุบองค์การบริหารส่วนตำบลน้ำชำ รวมเข้ากับพื้นที่องค์การบริหารส่วนตำบลร่องฟอง เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน ทำให้องค์การบริหารส่วนตำบลร่องฟองครอบคลุมพื้นที่ตำบลน้ำชำและตำบลร่องฟองทั้งหมด

เขตองค์การบริหารส่วนตำบลห่างจากที่ว่าการอำเภอเมืองแพร่ประมาณ 6.8 กิโลเมตร ศาลากลางจังหวัดแพร่ประมาณ 6.9 กิโลเมตร อยู่ห่างจากกรุงเทพมหานครประมาณ 556 กิโลเมตรตามทางรถยนต์ มีพื้นที่รับผิดชอบทั้งหมด 33.50 ตารางกิโลเมตร หรือคิดเป็นพื้นที่ประมาณ 20,937.5 ไร่ โดยแบ่งพื้นที่เป็นเขตตำบลน้ำชำ 24.01 ตารางกิโลเมตร และเขตตำบลร่องฟอง 9.49 ตารางกิโลเมตร

## อ้างอิง

## แหล่งข้อมูลอื่น

* เว็บไซต์องค์การบริหารส่วนตำบลร่องฟอง 

ร่องฟอง
หมวดหมู่:อำเภอเมืองแพร่
เซอร์แคสเซีย

**เซอร์แคสเซีย** (), **เชียร์เคสเซีย** (), **ซีคีอา** (), **อาเดอฆาฆัก** (อะดีเกยาและคาบาร์เดีย: ; ) หรือ **ฆาเกฺวิฌ** (อะดีเกยาและคาบาร์เดีย: ; ) เป็นภูมิภาคประวัติศาสตร์ทางด้านเหนือของเทือกเขาคอเคซัส ตั้งอยู่ตลอดแนวชายฝั่งตะวันออกเฉียงเหนือของทะเลดำ 

ประวัติศาสตร์ยุคแรกเริ่มของชนชาติเซอร์แคสเซียค่อนข้างคลุมเครือ พวกเขาได้รับการกล่าวถึงครั้งแรกเมื่อสหัสวรรษที่ 1 ก่อนคริสต์ศักราช แม้ว่าชาวกรีกจะไม่ได้จัดตั้งอาณานิคมภายในดินแดนเซอร์แคสเซีย แต่พวกเขาก็เข้ามาติดต่อทำการค้าและมีอิทธิพลอย่างชัดเจนในแถบชายฝั่งทะเลดำของเซอร์แคสเซีย หลังจากนั้นเซอร์แคสเซียก็ได้รับอิทธิพลหรือตกอยู่ภายใต้การควบคุมของชนชาติอื่น ๆ ซึ่งได้แก่ชาวโรมัน ชาวคาซาร์ ชาวมองโกล ชาวตาตาร์ไครเมีย ชาวเติร์ก และชาวรัสเซีย

ในสมัยกลาง แว่นแคว้นน้อยใหญ่ในเซอร์แคสเซียจะเลือกตั้งเจ้าชายพระองค์หนึ่งขึ้นมาเป็นผู้ปกครองสูงสุดในนาม โดยแว่นแคว้นและเผ่าชนแต่ละแห่งในพื้นที่มีความเป็นอิสระสูง ต่อมาในคริสต์ศตวรรษที่ 13 ภูมิภาคคอเคซัสถูกจักรวรรดิมองโกลรุกราน จากนั้นก็ตกอยู่ภายใต้อำนาจของรัฐข่านไครเมียอยู่นานหลายร้อยปีจนกระทั่งชาวเซอร์แคสเซียลุกขึ้นต่อต้านใน ค.ศ. 1708 ส่วนจักรวรรดิรัสเซียเริ่มสนใจขยายอำนาจเหนือคอเคซัสอย่างจริงจังในสมัยจักรพรรดิปีเตอร์ที่ 1 ถึงกระนั้น สนธิสัญญาเบลเกรดซึ่งได้รับการลงนามเมื่อ ค.ศ. 1739 ก็เปิดโอกาสให้ชาวเซอร์แคสเซียตะวันออก (ชาวคาบาร์เดีย) มีอิสระในการปกครองตนเองในระดับหนึ่ง

ก่อนการลงนามในสนธิสัญญาเอเดรียโนเปิลเมื่อ ค.ศ. 1829 แม่น้ำคูบันทำหน้าที่เป็นพรมแดนธรรมชาติระหว่างรัสเซียกับเซอร์แคสเซีย อย่างไรก็ตาม ตามสนธิสัญญานี้ จักรวรรดิออตโตมันยอมสละอิทธิพลเหนือภูมิภาคคอเคซัสโดยเปิดทางให้แก่รัสเซีย ชาวเซอร์แคสเซียถือว่าความตกลงดังกล่าวเป็นโมฆะเนื่องจากเห็นว่าจักรวรรดิออตโตมันไม่มีสิทธิ์ยกดินแดนที่ตนเองไม่เคยเป็นเจ้าของให้แก่ใคร ในขณะเดียวกันรัสเซียก็ถือว่าพื้นที่นี้เป็นดินแดนรัสเซียที่อยู่ภายใต้การยึดครองของกลุ่มกบฏ ถึงแม้ตนเองจะไม่เคยควบคุมหรือเป็นเจ้าของพื้นที่บริเวณนี้มาก่อนเช่นกัน รัสเซียส่งทหารเข้าปราบปรามและกำจัดกลุ่มชนคอเคซัสที่ต่อต้านการผนวกดินแดน ส่งผลให้ชาวเซอร์แคสเซียประมาณร้อยละ 90 ถูกเนรเทศหรือไม่ก็ถูกสังหารหมู่ระหว่างการฆ่าล้างเผ่าพันธุ์ชาวเซอร์แคสเซีย

แม้ว่าเซอร์แคสเซียจะเป็นบ้านเกิดดั้งเดิมของชาวเซอร์แคสเซีย แต่ทุกวันนี้ชาวเซอร์แคสเซียส่วนใหญ่อาศัยอยู่ต่างถิ่นซึ่งเป็นผลมาจากเหตุการณ์ฆ่าล้างเผ่าพันธุ์ดังกล่าว ในรัสเซีย ชาวเซอร์แคสเซียจำนวนมากอาศัยอยู่ในพื้นที่ราบทางตอนเหนือของเทือกเขาคอเคซัส ในขณะที่บางส่วนอาศัยอยู่บริเวณเชิงเขาและส่วนน้อยอาศัยอยู่บนพื้นที่สูงและภูเขา วิถีชีวิตดั้งเดิมของพวกเขาเกี่ยวข้องกับการทำปศุสัตว์ การทำไร่ และการปลูกไม้ผล

## อ้างอิง

หมวดหมู่:ชาวเซอร์แคสเซีย
หมวดหมู่:รัฐสิ้นสภาพในทวีปยุโรป
หมวดหมู่:ประเทศราชของจักรวรรดิออตโตมัน
พรีเมียร์ลีก ฤดูกาล 2008–09

**พรีเมียร์ลีก ฤดูกาล 2008–09** (รู้จักกันในชื่อ **บาร์เคลย์ส พรีเมียร์ลีก** ด้วยเหตุผลด้านการสนับสนุน) เป็นฤดูกาลที่ 17 นับตั้งแต่ก่อตั้งพรีเมียร์ลีกในปี ค.ศ. 1992 แมนเชสเตอร์ยูไนเต็ด กลายเป็นแชมป์สมัยที่ 11 ในสุดสัปดาห์สุดท้ายของฤดูกาล พวกเขาถูกไล่จี้โดยลิเวอร์พูล ซึ่งมีประตูได้เสียที่ดีกว่าและเอาชนะยูไนเต็ดได้ทั้งเหย้าและเยือน รวมถึงชัยชนะ 4–1 ที่โอลด์แทรฟฟอร์ด แต่หนักไปทางเสมอ ตารางการแข่งขันประกาศเมื่อวันที่ 16 มิถุนายน ค.ศ. 2008 - เริ่มการแข่งขันในวันเสาร์ที่ 16 สิงหาคม ค.ศ. 2008 และสิ้นสุดในวันที่ 24 พฤษภาคม ค.ศ. 2009 มีทีมเข้าร่วมการแข่งขันทั้งหมด 20 ทีม ประกอบด้วย 17 ทีมที่เข้าร่วมการแข่งขันในฤดูกาลที่แล้ว และ 3 ทีมที่เลื่อนชั้นจากฟุตบอลลีกแชมเปียนชิป ลูกฟุตบอลรุ่นใหม่คือ ไนกี้ T90 Omni

ในช่วงเริ่มต้นฤดูกาล สโมสรได้รับอนุญาตให้มีตัวสำรอง 7 คนบนม้านั่งแทน 5 คน ฤดูกาลนี้ก็แตกต่างตรงที่ว่าไม่มีการแข่งขันในวันปีใหม่ตามประเพณี กันยายน แมนเชสเตอร์ซิตี ถูกอาบูดาบี ยูไนเต็ด กรุ๊ปเข้าครอบครอง ทำให้พวกเขากลายเป็นหนึ่งในสโมสรฟุตบอลที่ร่ำรวยที่สุดในโลก โดยพวกเขาเซ็นสัญญาคว้าตัวโรบินยู นักเตะซูเปอร์สตาร์ทีมชาติบราซิลจากเรอัลมาดริดด้วยค่าตัวเป็นสถิติของอังกฤษ ณ เวลานั้นที่ 32.5 ล้านปอนด์ ไม่กี่วินาทีก่อนที่ตลาดซื้อขายช่วงฤดูร้อนปี ค.ศ. 2008 จะปิดลง

## อ้างอิง

หมวดหมู่:ฤดูกาลในพรีเมียร์ลีก
ประเทศฟีจีในโอลิมปิกฤดูร้อน 2024

**ประเทศฟีจี** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 8 ติดต่อกันของประเทศในยุคหลังโซเวียต

นับตั้งแต่เข้าร่วมการแข่งขันครั้งแรกในโอลิมปิกฤดูร้อน 1956 นักกีฬาชาวฟิจิเคยปรากฏตัวในกีฬาโอลิมปิกฤดูร้อนทุกครั้ง ยกเว้นสองครั้งจากเหตุการณ์ที่แตกต่างกัน ครั้งแรกฟีจีไม่สามารถลงทะเบียนนักกีฬาคนใดในโอลิมปิกฤดูร้อน 1964 ที่โตเกียว และเข้าร่วมการคว่ำบาตรโดยชาวอเมริกัน เมื่อมอสโกเป็นเจ้าภาพโอลิมปิกฤดูร้อน 1980

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## รักบี้ 7 คน

ผลการแข่งขันดังนี้

## อ้างอิง

ฟีจี
2024
ประเทศสิงคโปร์ในโอลิมปิกฤดูร้อน 2024

**ประเทศสิงคโปร์** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 18 ของประเทศในโอลิมปิกฤดูร้อนนับตั้งแต่เปิดตัวครั้งแรกในโอลิมปิกฤดูร้อน 1948 นอกจากนี้ สิงคโปร์ยังเป็นส่วนหนึ่งของทีมมาเลเซียในโอลิมปิกฤดูร้อน 1964 ที่โตเกียว แต่ไม่ได้เข้าร่วมในโอลิมปิกฤดูร้อน 1980 ที่มอสโก เนื่องจากการสนับสนุน การคว่ำบาตรของสหรัฐ

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## ว่ายน้ำ

ผลการแข่งขันดังนี้

## อ้างอิง

สิงคโปร์
2024
รากูได มาโจะ

***รากูได มาโจะ*** () เป็นซีรีส์นวนิยายญี่ปุ่นสำหรับเด็ก เขียนโดยซาโตโกะ นาริตะ และวาดภาพประกอบโดยเซ็นโนะ เอนางะ ตีพิมพ์โดยสำนักพิมพ์พ็อพลาร์พับลิชชิงตั้งแต่เดือนตุลาคม พ.ศ. 2549 ถึงเล่มที่ 17 กับ 1 เรื่องสั้น โดยเป็นหนังสือในเครือพ็อพลาร์พ็อกเก็ตบุงโกะ ภาพยนตร์อนิเมะดัดแปลงผลิตโดยสตูดิโอโปรดักชัน ไอ.จีชื่อเรื่องว่า *รากูได มาโจะ: ฟูกะ โตะ ยามิ โนะ มาโจะ* ออกฉายในประเทศญี่ปุ่นในเดือนมีนาคม พ.ศ. 2566

## ตัวละคร
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:

## อ้างอิง

## แหล่งข้อมูลอื่น
* 
* 
*

หมวดหมู่:ภาพยนตร์ญี่ปุ่นที่ออกฉายในปี พ.ศ. 2566
หมวดหมู่:ภาพยนตร์อนิเมะที่ออกฉายในปี พ.ศ. 2566
หมวดหมู่:การ์ตูนญี่ปุ่นแนวจินตนิมิต
หมวดหมู่:อนิเมะและมังงะเกี่ยวกับมด (บุคคล)
หมวดหมู่:อนิเมะและมังงะที่สร้างจากนวนิยาย
หมวดหมู่:โปรดักชัน ไอ.จี
พรินเซสพรินซิเพิล: คราวน์แฮนด์เลอร์

***พรินเซสพรินซิเพิล: คราวน์แฮนด์เลอร์*** () เป็นซีรีส์ภาพยนตร์อนิเมะญี่ปุ่น 6 ภาคแนวโลดโผนสายลับ และเป็นภาคต่อของซีรีส์อนิเมะโทรทัศน์ปี พ.ศ. 2560 เรื่อง *[[พรินเซสพรินซิเพิล]]* ผลิตโดยสตูดิโอแอ็กตัสและจัดจำหน่ายโดยโชว์เกต ภาพยนตร์กำกับโดยมาซากิ ทาจิบานะ เขียนบทโดยโนโบรุ คิมูระ พากย์เสียงตัวละครหลักโดยอาโออิ โคงะ, อากิระ เซกิเนะ, โย ไทจิ, อาการิ คาเงยามะ และโนโซมิ ฟูรูกิ

## หมายเหตุ

## อ้างอิง

## แหล่งข้อมูลอื่น
*  
* 
หมวดหมู่:แอคตัส
หมวดหมู่:ภาพยนตร์ที่ออกฉายในปี พ.ศ. 2564
หมวดหมู่:ภาพยนตร์อนิเมะที่ออกฉายในปี พ.ศ. 2564
หมวดหมู่:ภาพยนตร์ที่ออกฉายในปี พ.ศ. 2566
หมวดหมู่:ภาพยนตร์อนิเมะที่ออกฉายในปี พ.ศ. 2566
หมวดหมู่:อนิเมะที่เลื่อนการฉายเนื่องจากการระบาดทั่วของโควิด-19
หมวดหมู่:ภาพยนตร์ที่เลื่อนการฉายเนื่องจากการระบาดทั่วของโควิด-19
หมวดหมู่:ภาพยนตร์ที่มีฉากในประเทศสมมุติ
หมวดหมู่:ภาพยนตร์ภาษาญี่ปุ่น
เมืองอลวนธาตุอลเวง

***เมืองอลวนธาตุอลเวง*** () เป็นภาพยนตร์คอมพิวเตอร์แอนิเมชันอเมริกาแนวสุขนาฏกรรม-นาฏกรรม-วีรคติในปี พ.ศ. 2566 ผลิตโดยวอลต์ดิสนีย์พิกเชอส์และพิกซาร์แอนิเมชันสตูดิโอส์ จัดจำหน่ายโดยวอลต์ดิสนีย์สตูดิโอส์โมชันพิกเชอส์  กำกับโดยปีเตอร์ ซอห์นและอำนวยการผลิตโดย Denise Ream เขียนบทโดย John Hoberg และ Kat Likkel ส่วน Brenda Hsueh, ซอห์นและ พีต ดอกเตอร์ ทำหน้าที่เป็น executive producer เป็นภาพยนตร์ลำดับที่ 27 ที่ผลิตโดยพิกซาร์แอนิเมชันสตูดิโอส์ พากย์เสียงตัวละครหลักโดย Leah Lewis, Mamoudou Athie, Ronnie del Carmen, Shila Ommi, Wendi McLendon-Covey, Catherine O'Hara, Mason Wertheimer, Joe Pera และ Matt Yang King ภาพยนตร์มีฉากเป็นโลกที่มีเหล่าธาตุในธรรมชาติในรูปมานุษยรูปนิยมอาศัยอยู่ เรื่องราวเกี่ยวกับธาตุไฟชื่อเอ็มเบอร์ ลูเมน และธาตุน้ำชื่อเวด ริปเปิล

ภาพยนตร์ล้มเหลวในการทำเงินเมื่อสัปดาห์เปิดตัวแต่ตอนหลังได้ประสบความสำเร็จ โดยทำรายได้ไป 484.4 ล้านดอลลาร์สหรัฐ จากทุนสร้าง 200 ล้านดอลลาร์สหรัฐ สื่อถือให้ภาพยนตร์เป็นหนึ่งในภาพยนตร์สามเรื่องของดิสนีย์ประจำปี 2023 ที่ไม่ประสบความล้มเหลวร่วมกับ รวมพันธุ์นักสู้พิทักษ์จักรวาล 3 และ เงือกน้อยผจญภัย

ภาพยนตร์ลงสตรีมมิ่ง ดิสนีย์+ ฮอตสตาร์ ในวันที่ 13 กันยายน พ.ศ.2566 ภาพยนตร์ประสบความสำเร็จอย่างท่วมท้น โดยทำลายสถิติการเป็นหนึ่งในภาพยนตร์รอบปฐมทัศน์ที่มีผู้ชมมากที่สุดเท่าที่เคยมีมาบนดิสนีย์+ รองจาก *อิทธิฤทธิ์แม่มดตกกระป๋อง 2* และมียอดผู้ชมสูงสุดประจำปี 

ภาคแยกจากภาพยนตร์กำลังอยู่ในระหว่างการพัฒนา

## นักพากย์
* Leah Lewis รับบท เอ็มเบอร์ ลูเมน (Ember Lumen)
* Mamoudou Athie รับบท เวด ริปเปิล (Wade Ripple)
* Shila Ommi รับบท Cinder Lumen
* Wendi McLendon-Covey รับบท Gale
* Catherine O'Hara รับบท Brook Ripple
* Joe Pera รับบท Fern Grouchwood
* Matt Yang King รับบท Alan Ripple
* Innocent Ekakitie รับบท Marco และ Polo Ripple

## อ้างอิง

## แหล่งข้อมูลอื่น
* 
*

หมวดหมู่:ภาพยนตร์ที่ออกฉายในปี พ.ศ. 2566
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์แอนิเมชันอเมริกัน
หมวดหมู่:ภาพยนตร์โดยพิกซาร์
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ได้รับผลกระทบจากการระบาดทั่วของโควิด-19
หมวดหมู่:ภาพยนตร์แอนิเมชันเกี่ยวกับความหลากหลายทางเพศ
หมวดหมู่:ดิสนีย์กับกลุ่มบุคคลที่มีความหลากหลายทางเพศ
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
หมวดหมู่:ภาพยนตร์แอนิเมชันแนวรัก
เรด บัตตันส์

**เรด บัตตันส์** (; 5 กุมภาพันธ์ ค.ศ. 1919 – 13 กรกฎาคม ค.ศ. 2006) เป็นนักแสดงชาวอเมริกัน เขาได้รับรางวัลออสการ์และรางวัลลูกโลกทองคำจากบทสมทบในภาพยนตร์เรื่อง *[[ซาโยนาระ (ภาพยนตร์)|ซาโยนาระ]]* (1957) และยังได้รับการเสนอชื่อเข้าชิงรางวัลสำหรับการแสดงในเรื่อง *[[บุษบาวิปโยค]]*, *[[ฮาร์โลว์]]* และ *[[พีทกับมังกรมหัศจรรย์]]* รวมถึงได้รับบทนำเป็นพลทหาร จอห์น สตีล ในภาพยนตร์เรื่อง *[[วันเผด็จศึก]]* (1962)

บัตตันส์เสียชีวิตเมื่อวันที่ 13 กรกฎาคม ค.ศ. 2006 ด้วยภาวะแทรกซ้อนจากโรคระบบหัวใจหลอดเลือด ที่บ้านของเขาในเซนจูรีซิตี ลอสแอนเจลิส

## อ้างอิง

## แหล่งข้อมูลอื่น

* 
* 

หมวดหมู่:บุคคลที่เกิดในปี พ.ศ. 2462
หมวดหมู่:บุคคลที่เสียชีวิตในปี พ.ศ. 2549
หมวดหมู่:บุคคลจากแมนแฮตตัน
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
สโมสรฟุตบอลแมนเชสเตอร์ซิตีในฤดูกาล 2009–10

ฤดูกาล 2009–10 เป็นฤดูกาลที่ 8 ติดต่อกันของแมนเชสเตอร์ซิตีที่เล่นในพรีเมียร์ลีก ซึ่งเป็นลีกสูงสุดของฟุตบอลอังกฤษ และเป็นฤดูกาลที่ 13 นับตั้งแต่ก่อตั้งพรีเมียร์ลีก สโมสรเริ่มต้นฤดูกาลภายใต้การคุมทีมของมาร์ก ฮิวส์ ซึ่งถูกปลดเมื่อกลางเดือนธันวาคมหลังจากทีมเสมอ 7 นัดติดต่อกันในพรีเมียร์ลีก เขาถูกแทนที่โดยผู้จัดการชาวอิตาลีโรแบร์โต มันชีนี

## ภาพรวมฤดูกาล
โรแบร์โต มันชีนี ผู้จัดการทีมคนใหม่ เริ่มงานที่อีสต์แลนด์ หลังจากเริ่มต้นฤดูกาลเพียง 5 เดือน

ด้วยผลงาน 29 ประตูในฤดูกาลแรกของเขากับสโมสร การ์โลส เตเบซได้รับการยกย่องว่าเป็นผู้เล่นที่ดีที่สุดและสำคัญที่สุดของสโมสรในฤดูกาลนี้ โรบินยูซึ่งเป็นที่ชื่นชอบของแฟนบอลและดาวซัลโวสูงสุดของสโมสรในฤดูกาลที่แล้วฟอร์มตก และในเดือนมกราคมเขาถูกยืมตัวไปยังสโมสรซานโตสของบราซิล ซึ่งเป็นสโมสรแรกในอาชีพของเขาในช่วงที่เหลือของฤดูกาล

## อ้างอิง

หมวดหมู่:ฤดูกาลของสโมสรฟุตบอลแมนเชสเตอร์ซิตี
ดรากอนซิสเตอร์! ~ศึกสามก๊กสะท้านปฐพี~

***ดรากอนซิสเตอร์! ~ศึกสามก๊กสะท้านปฐพี~*** () เป็นซีรีส์มังงะญี่ปุ่น แต่งเรื่องและวาดภาพโดยนินิ ดัดแปลงจากนวนิยายในศตวรรษที่ 14 เรื่อง*[[สามก๊ก]]*โดยล่อกวนตง ตีพิมพ์ในนิตยสาร*[[คอมิกเบลดมาซามูเนะ]]*ของสำนักพิทพ์แม็กการ์เดน มังงะมีลิขสิทธิ์ในประเทศไทยโดยสำนักพิมพ์บงกช

## การตีพิมพ์
*ดรากอนซิสเตอร์! ~ศึกสามก๊กสะท้านปฐพี~* ตีพิมพ์ในนิตยสาร*[[คอมิกเบลดมาซามูเนะ]]*ของสำนักพิทพ์แม็กการ์เดนตั้งแต่วันที่ 10 ธันวาคม พ.ศ. 2545 ถึง 30 กรกฎาคม พ.ศ. 2551 และรวบรวมตีพิมพ์เป็นหนังสือมังงะรวมเล่มทั้งหมด 6 เล่มตั้งแต่เดือนกรกฎาคม พ.ศ. 2547 ถึงตุลาคม พ.ศ. 2551 สำนักพิมพ์ตงลี่ตีพิมพ์ซีรีส์มังงะในไต้หวันตั้งแต่เดือนสิงหาคม พ.ศ. 2548 ถึงธันวาคม พ.ศ. 2551 มังงะมีลิขสิทธิ์ในประเทศไทยโดยสำนักพิมพ์บงกช

## หมายเหตุ

## อ้างอิง

## แหล่งข้อมูลอื่น
* 

หมวดหมู่:มังงะที่ตีพิมพ์ในปี พ.ศ. 2545
หมวดหมู่:การ์ตูนญี่ปุ่นแนวโชเน็ง
หมวดหมู่:ผลงานที่สร้างจากสามก๊ก
หมวดหมู่:บงกช
วัดบางชัน

**วัดบางชัน** หรือ **วัดอรัญสมุทธาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางชัน อำเภอขลุง จังหวัดจันทบุรี ตั้งอยู่บริเวณปากแม่น้ำเวฬุซึ่งอยู่ในเขตป่าสงวน ปัจจุบันมีพระครูรังสรรค์ วิหารคุณ เป็นเจ้าอาวาส

วัดบางชัน เดิมทีตั้งเป็นสำนักสงฆ์แรกในปี พ.ศ. 2412 จัดตั้งเป็นวัดเมื่อ พ.ศ. 2430 ได้รับพระราชทานวิสุงคามสีมาเมื่อ พ.ศ. 2441 ในสมัยพระบาทสมเด็จพระจุลจอมเกล้าเจ้าอยู่หัว อีกแหล่งข้อมูลระบุว่าได้รับพระราชทานวิสุงคามสีมาเมื่อ พ.ศ. 2479  ผู้ทูลขอพระราชทานใบวิสุงคามสีมาเป็นชาวจีนที่มีนามว่า เจ๊กลี่เหม็ง ใช้ชื่อวัดว่า "วัดอรัญสมุทธาราม" ซึ่ง อรัญ แปลว่า ป่าและน้ำ ธาราม แปลว่า ที่อยู่สบาย ต่อมามีการเปลี่ยนชื่อเป็นวัดบางชันเพราะต้องการให้ตรงกับชื่อหมู่บ้านและตำบลบางชัน ต่อมาในปี พ.ศ 2505 ได้มีการออกประกาศเป็นเขตป่าสงวน จึงเป็นที่มาของปัญหาการบุกรุกพื้นที่ป่าสืบเนื่องมาจนทุกวันนี้

บริเวณวัดบางชันมีพิพิธภัณฑ์ของโบราณ เรือเก่า (เรือขุด) มีซากสัตว์ที่เคยพบได้ในบริเวณลุ่มน้ำเวฬุ เช่น โครงกระดูกจระเข้ ปลาโลมา กระดูกวาฬ เขากวาง หอยต่างๆ จัดแสดงไว้ในตู้กระจก นอกจากนี้ยังเป็นที่ตั้งของโรงเรียนวัดบางชัน หรือ โรงเรียนประภากรราษฎร์รังสฤษฏ์ ซึ่งเปิดสอนในระดับอนุบาลจนถึงประถมศึกษาปีที่ 6

## อ้างอิง

บางชัน
พระบาอาต

**พระบาอาต** หรือ **พระบาอัฐ** (**เขมร**: បាសាត) พระมหากษัตริย์แห่งจักรวรรดิเขมร ภายใต้การปกครองของสมเด็จพระรามาธิบดีที่ 1 แห่งอาณาจักรอยุธยา

พระบาอาต พงศาวดารเขมรในประชุมพงศาวดาร ภาคที่ ๑ ระบุว่าเป็นพระโอรสของพระบรมลำพงษ์ราชา พระมหากษัตริย์เขมรพระองค์ก่อน แต่พงศาวดารเขมร ฉบับนักองค์เองระบุแตกต่างออกไปว่าเป็นพระโอรสของสมเด็จพระรามาธิบดีที่ 1 แห่งอาณาจักรอยุธยา

หลังจากกองทัพอยุธยาซึ่งนำโดยสมเด็จพระบรมราชาธิราช (ขุนหลวงพะงั่ว) สามารถตีนครธม ราชธานีเขมรแตกแล้วสมเด็จพระบรมราชาธิราชจึงแต่งตั้งพระบาสาต พระราชโอรสของพระบรมลำพงษ์ราชาหรือสมเด็จพระรามาธิบดีที่ 1 ขึ้นเป็นพระมหากษัตริย์เขมร เมื่อ พ.ศ. 1895 โดยขึ้นต่ออาณาจักรอยุธยา 

ถ้าพระบาอาต เป็นพระโอรสของสมเด็จพระรามาธิบดีที่ 1 จริงสามารถอธิบายการปกครองในลักษณะนี้ได้ว่า สมเด็จพระรามาธิบดีที่ 1 ทรงส่งพระโอรสของพระองค์ทั้ง 3 ไปปกครองจักรวรรดิเขมรแทนพระราชวงศ์เดิม ส่วนหนึ่งเพราะต้องการผนวกอำนาจการปกครองของเขมรให้มาอยู่ภายใต้อำนาจของอยุธยา โดยอาศัยฐานะรัฐเครือญาติ

พระบาอาต ขึ้นครองราชย์สืบต่อจากพระเชษฐาอีก 2 หรือ 3 ปี (พ.ศ. 1897-1900 หรือ 1898-1900) ก็สวรรคตอีกพระองค์หนึ่ง พระกฎุมบงพิสี พระอนุชาอีกพระองค์จึงขึ้นครองราชย์ต่อมาอีก 1 เดือน (ใน พ.ศ. 1900) แล้วพระศรีสุริโยวงษ์ (เจ้าพญากลเมฆ (นักโพรก) ตามพงศาวดารเขมร ฉบับนักองค์เอง) พระราชวงศ์เขมรเดิมจึงได้ครองราชย์สืบต่อมา

## อ้างอิง

หมวดหมู่:พระมหากษัตริย์กัมพูชา
Aglaia foveolata

***Aglaia foveolata*** เป็นชนิดของพืชเขตร้อนในวงศ์ Meliaceae โดยพบในประเทศบรูไน อินโดนีเซีย และมาเลเซีย ผลิตผลที่กินได้ เปลือกไม้มี silvestrol ซึ่งเป็นตัวยับยั้งการทำซ้ำของไวรัสอีโบลาและซิกาอย่างมีกำลัง

## อ้างอิง
วัดราษฎร์ศรัทธาธรรม (อำเภอบางคล้า)

**วัดราษฎร์ศรัทธาธรรม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระเจ็ด อำเภอบางคล้า จังหวัดฉะเชิงเทรา ที่ดินตั้งวัดมีเนื้อที่ 21 ไร่ 3 งาน 47 ตารางวา อาณาเขต ทิศเหนือติดกับที่ดินนายอุไร ทิศใต้ติดกับตลาดสามแยก ทิศตะวันออกติดกับที่ดินนางทองคำ สมบูรณ์ทรัพย์ ทิศตะวันตกติดกับลำคลอง ปัจจุบันมีพระครูวิธานธุราทร(กิตติศักดิ์ อินทฺโชโต) เป็นเจ้าอาวาส

วัดราษฎร์ศรัทธาธรรม หรือประชาชนนิยมเรียก **วัดสามแยก** ตั้งวัดเมื่อวันที่ 23 มิถุนายน พ.ศ. 2477 ซึ่งมีนายเก๋าและนางเฮี้ย สมบูรณ์ทรัพย์ คหบดี บ้านบางขาม ตำบลบางขาม อำเภอบ้านสร้าง จังหวัดปราจีนบุรี เป็นผู้มอบที่ดินถวายวัด เพื่อสร้างวัด จำนวน 21 ไร่ 3 งาน 47 ตารางวา วัดได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508

## รายนามเจ้าอาวาส
* พระเพ็ง แจ้งสว่าง
* พระเฉลิม อุปปฺนโน
* พระครูวิบูลย์ธรรมาอาจารย์ พ.ศ. 2518–2546
* พระครูวิธานธุราทร พ.ศ. 2546–ปัจจุบัน

## อ้างอิง

ราษฎร์ศรัทธาธรรม
วัดตีตะเรด

**วัดตีตะเรด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนฉิมพลี อำเภอบางน้ำเปรี้ยว จังหวัดฉะเชิงเทรา

วัดตีตะเรด หรือ **วัดแขกล้อม** แต่เดิมเป็นวัดร้างมานานกว่า 86 ปี ต่อมามีพระปลัดไฉน อินทปัญโญ หรือพระครูอินทปัญญารัต เจ้าอาวาสรูปปัจจุบัน ได้เป็นผู้ริเริ่มในการพัฒนาวัด ซึ่งในระยะแรกจะมีความยากลำบากมาก เนื่องจากบริเวณโดยรอบเป็นชุมชนชาวมุสลิม ในตอนกลางวันต้องไปอยู่ที่อื่น และในตอนกลางคืนค่อยแอบกลับมาพัฒนาวัด ด้วยเหตุนี้จึงได้ชื่อว่า "วัดแขกล้อม" ท่านได้พัฒนาวัดเรื่อยมาจนยกฐานะจากวัดร้างเป็นวัดที่มีพระภิกษุจำพรรษาเมื่อวันที่ 14 มีนาคม พ.ศ. 2543 ในสมัยก่อนเนื่องจากวัดนี้เป็นวัดร้างมานาน และพื้นที่บริเวณวัดเป็นที่ลุ่ม ทำให้เกิดน้ำท่วมอยู่เป็นประจำ การประกอบพิธีทางศาสนาต้องไปประกอบพิธีบนเรือ วัดได้รับพระราชทานวิสุงคามสีมาเมื่อวันที่ 18 ธันวาคม พ.ศ. 2544

ด้านการเผยแผ่พระพุทธศาสนา มีการส่งเสริมการจัดกิจกรรมในวันสำคัญทางศาสนาทุกเทศกาล มีการจัดปฏิบัติธรรมสำหรับประชาชนทั่วไป และจัดโครงการบรรพชาสามเณรภาคฤดูร้อน เป็นต้น รวมถึงเป็นที่ตั้งของสำนักปฏิบัติธรรมประจำจังหวัดฉะเชิงเทรา แห่งที่ 16

## อ้างอิง

ตีตะเรด
ตำบลย่านยาว (อำเภอสวรรคโลก)

**ย่านยาว** เป็นหนึ่งในสิบสามตำบลของอำเภอสวรรคโลก จังหวัดสุโขทัย มีพื้นที่ปกครองประมาณ 47 ตารางกิโลเมตร มีอาณาเขตติดต่อกับตำบลในเมือง ตำบลวังไม้ขอน ตำบลคลองกระจงและตำบลหนองกลับ เป็นตำบลที่ตั้งของสถานศึกษาที่สำคัญของอำเภอสวรรคโลก โดยมีองค์การบริหารส่วนตำบลย่านยาว เป็นองค์กรปกครองส่วนท้องถิ่น ครอบคลุมตำบลย่านยาวทั้งหมด

## ประวัติ
ในอดีต พ่อขุนศรีอินทราทิตย์หรือพ่อขุนบางกลางหาวให้ขณะนั้น ได้นำกองทัพของพระองค์มาพักแรมอยู่ ณ บริเวณ วัดคุ้งวารี ในปัจจุบัน ก่อนที่จะเข้าไปโจมตีขอมสบาดโขลญลำพงที่กำลังปกครองสุโขทัยอยู่ โดยกรมศิลปากร ประดิษฐานพระบรมราชานุสาวรีย์พ่อขุนศรีอินทราทิตย์ อยู่ที่ วัดคุ้งวารี ตำบลย่านยาว อำเภอสวรรคโลก จังหวัดสุโขทัย สร้างขึ้นเพื่อรำลึกถึง เชิดชูเกียรติแก่พ่อขุนศรีอินทราทิตย์

องค์การบริหารส่วนตำบลย่านยาว เดิมมีฐานะเป็นสภาตำบลย่านยาว โดยได้ยกฐานะเป็นองค์การบริหารส่วนตำบลเมื่อปี พ.ศ. 2539 ตามประกาศกระทรวงมหาดไทย เรื่อง จัดตั้งองค์การบริหารส่วนตำบล (จำนวน 2143 แห่ง) โดยจัดเป็นองค์การบริหารส่วนตำบลชั้น 5 ปัจจุบันองค์การบริหารส่วนตำบลย่านยาว เป็นองค์การบริหารส่วนตำบลขนาดกลาง

## ภูมิศาสตร์
องค์การบริหารส่วนตำบลย่านยาว มีพื้นที่ 37 ตารางกิโลเมตร ครอบคลุมพื้นที่ของตำบลย่านยาวทั้งตำบล โดยสามในสี่ของตำบลเป็นที่ราบ มีแม่น้ำยมไหลผ่านกลางตำบล

### อาณาเขต
* **ทิศเหนือ** ติดต่อกับตำบลในเมือง และตำบลวังไม้ขอน อำเภอสวรรคโลก
* **ทิศตะวันออกและทิศใต้** ติดต่อกับตำบลคลองกระจง อำเภอสวรรคโลก
* **ทิศตะวันตก** ติดต่อกับตำบลหนองกลับ อำเภอสวรรคโลก

## การแบ่งเขตการปกครอง
ตำบลย่านยาวแบ่งเขตการปกครองออกเป็น 12 หมู่บ้าน ประกอบด้วย

## สถานที่สำคัญ

### สถานศึกษา
ตำบลย่านยาว เป็นที่ตั้งของสถานศึกษาที่สำคัญของอำเภอสวรรคโลก ได้แก่ โรงเรียนสวรรค์อนันต์วิทยา โรงเรียนประจำอำเภอสวรรคโลก และ วิทยาลัยเกษตรและเทคโนโลยี จังหวัดสุโขทัย

###### สำนักงานพื้นที่การศึกษาสุโขทัย เขต 2
โรงเรียนอนุบาลสวรรคโลก (คุ้งวารีวิทยา)

โรงเรียนวัดไผ่ล้อม

โรงเรียนวัดไทรย้อย

###### องค์การบริหารส่วนตำบลย่านยาว
โรงเรียนวัดท่าช้าง

###### สำนักงานพื้นที่การศึกษามัธยมศึกษา สุโขทัย
โรงเรียนสวรรค์อนันต์วิทยา *(โรงเรียนประจำอำเภอสวรรคโลก)*

###### อาชีวศึกษา
วิทยาลัยเกษตรและเทคโนโลยีสุโขทัย

### ศาสนสถาน
* วัดคุ้งวารี
* วัดท่าช้าง
* วัดไผ่ล้อม
* วัดไทรย้อย
* วัดเวฬุนาราม(บ้านบึง)

### สถานที่ท่องเที่ยว
* บึงหนองปลาหมอ
* พระบรมราชานุสาวรีย์พ่อขุนศรีอินทราทิตย์
* ศูนย์วัฒนธรรมอำเภอสวรรคโลก

## อ้างอิง

หมวดหมู่:อำเภอสวรรคโลก
ย่านยาว
ย่านยาว
หอยตาก

**หอยตาก** และ  **เลียะฮ์ฮาล** (, *เลียสฺหาลฺ*; ) เป็นอาหารว่างของประเทศไทยและประเทศกัมพูชา มีวัตถุดิบหลักคือ หอยทราย ซึ่งเป็นหอยน้ำจืดพบได้ทั่วไปตามแหล่งน้ำต่าง ๆ โดยนำหอยดังกล่าวมาตากแดด ก่อนนำไปคลุกเคล้าให้เข้ากับเกลือและเครื่องปรุงอื่น ๆ เพื่อแต่งรส ถือเป็นอาหารข้างถนนที่พบได้ที่อำเภอเขาชัยสน จังหวัดพัทลุง และพบได้ทั่วไปในประเทศกัมพูชา 

อย่างไรก็ตามหอยตากของทั้งสองประเทศนี้จะมีลักษณะต่างกัน คือ ในประเทศไทย ได้แก่ อำเภอเขาชัยสน จังหวัดพัทลุง จะนำหอยทรายไปคลุกเคล้าด้วยเครื่องเทศและเกลือเพื่อดับคาว รวมทั้งใช้เวลาประกอบอาหารค่อนข้างนาน ก่อนนำไปตากแดดอีกราวครึ่งวัน และที่อำเภอครบุรี จังหวัดนครราชสีมา จะนำหอยทรายไปขังน้ำหนึ่งคืนและนึ่งให้สุกก่อนนำไปตาก ขณะที่กัมพูชาจะนำหอยไปคลุกเคล้ากับเกลือหรือพริก ใช้ระยะเวลาตากแดดสั้น ๆ เพียง 15 นาที

## ความหลากหลาย
### ประเทศกัมพูชา
ในประเทศกัมพูชา มีหอยตากเช่นกัน เรียกว่า *เลียะฮ์ฮาล* เป็นอาหารว่างชนิดหนึ่งของกัมพูชา มีวัตถุดิบหลักคือ หอยทราย ในภาษาเขมรเรียกว่า *เลียะฮ์* () ซึ่งเป็นหอยน้ำจืดที่พบได้ทั่วไปในโตนเลสาบ หรือตามลำน้ำต่าง ๆ นำมาตากแดดบนกระบะสังกะสีหรือกระบะอลูมิเนียม โดยใช้ความร้อนจากแสงอาทิตย์ทำให้หอยสุกทีละน้อย ใช้ระยะเวลาราว 15 นาที บ้างก็นำหอยมาลวกให้สุกดี ก่อนนำไปตากแดดก็มี จากนั้นนำหอยดังกล่าวไปคลุกเคล้าเข้ากับเกลือ ให้มีรสชาติเค็ม ถือว่าเป็นรสดั้งเดิม

ปัจจุบันเลียะฮ์ฮาลมีหลายรูปแบบ ได้แก่ หอยคลุกเกลือล้วน หอยคลุกพริกกับเกลือ หอยคลุกพริกสด และหอยคลุกพริกกับน้ำตาล บางเจ้ามีหอยคลุกพริกสดและบีบน้ำมะนาว และบางเจ้ามีน้ำจิ้มทำจากน้ำมะขามเปียกซึ่งมีลักษณะและรสชาติใกล้เคียงกับน้ำจิ้มทะเลของไทย ไว้ให้รับประทานเคียงด้วย รสชาติที่ขายดีที่สุดคือหอยที่มีรสชาติเผ็ด

เลียะฮ์ฮาลเป็นที่นิยมเพราะมีราคาถูก สนนราคากระป๋องละ 1,500 เรียล ถึง 5,000 เรียล สามารถพบได้ทั่วไปในประเทศกัมพูชา เช่น ตามถนนสายใหญ่และตลาดกลางในกรุงพนมเปญ เสียมราฐ ปอยเปต ในประเทศไทยพบได้ในหลักแหล่งที่มีชาวกัมพูชาอาศัยอยู่ โดยเฉพาะตลาดโรงเกลือ อำเภออรัญประเทศ จังหวัดสระแก้ว

อย่างไรก็ตามเลียะฮ์ฮาลถือว่าเป็นอาหารกึ่งสุกกึ่งดิบที่พึงระมัดระวัง แม้จะเป็นอาหารที่ชาวกัมพูชาคุ้นเคย แต่สำหรับนักท่องเที่ยวต่างชาติที่รับประทานอาจเกิดอาการท้องร่วงได้ 

### ประเทศไทย
ในประเทศไทยมีการนำหอยทรายมาทำเป็นหอยตากในช่วงเดือนมีนาคมจนถึงพฤษภาคมของทุกปี พบได้ในหมู่บ้านอาพัด ตำบลจองถนน อำเภอเขาชัยสน จังหวัดพัทลุง ซึ่งเป็นชุมชนริมทะเลสาบสงขลา โดยจะคราดหอยบริเวณปากคลองบางแก้ว จากนั้นนำหอยทรายไปล้างให้สะอาดก่อนนำไปขังน้ำราวหกชั่วโมงแล้วจึงเทน้ำออก ต่อมานำตะไคร้ หอม กระเทียม และเครื่องเทศซึ่งตำละเอียดไปคลุกเคล้ากับหอยทราย จากนั้นนำไปใส่ในภาชนะและเติมเกลือเพื่อหมักหอยเป็นระยะเวลาแปดชั่วโมง เมื่อครบกำหนดแล้ว ก็จะนำหอยที่ผ่านการหมักมาแล้วไปตากแดดบนแผ่นสังกะสี ตั้งแต่ช่วงเช้าไปจนถึงเที่ยงเพื่อให้หอยสุกและแห้งสนิท บางคนก็นำหอยที่ตากจนแห้งดีแล้วไปต้มกับน้ำเดือดก่อนรับประทาน โดยหอยตากจะมีรสชาติเค็มปนหวาน

ส่วนบ้านจระเข้หิน ตำบลจระเข้หิน อำเภอครบุรี จังหวัดนครราชสีมา ชาวบ้านจะงมหอยทรายตามแหล่งน้ำมาแปรรูป โดยนำหอยทรายที่ได้มาขังน้ำทิ้งไว้หนึ่งคืนเพื่อให้หอยคายดินและสิ่งสกปรกออก จากนั้นนำหอยไปทำความสะอาด ก่อนนำไปนึ่งพอสุก นำหอยที่นึ่งแล้วไปแกะเปลือก แล้วนำไปตากแดดจนแห้ง ถือเป็นวิธีการถนอมอาหารไว้บริโภคในวันถัดไป สามารถนำหอยตากเป็นวัตถุดิบในการประกอบอาหาร เช่น ผัดหอยสามรส

## อ้างอิง

หมวดหมู่:อาหารกัมพูชา
หมวดหมู่:อาหารไทยภาคใต้
หมวดหมู่:อาหารข้างถนน
หมวดหมู่:อาหารที่อาจเป็นอันตราย
บริโชส

***บริโชส*** () เป็นภาพยนตร์แอนิเมชันขับขันบราซิลที่ออกฉายใน ค.ศ. 2550 ผลิตโดย เทคโนเคนา (Tecnokena) และจัดจำหน่ายโดย ซิกโนปูส (Signopus) ภาพยนตร์เขียนบทและกำกับโดย เปาโล มุนโฮซ

แอนิเมชั่นภาคต่อได้แก่ *[[บริโชส - อา ฟลอเรสต้า แอ นอซา]]* ภาพยนตร์ปี พ.ศ. 2555 และละครโทรทัศน์ชื่อเดียวกันปี พ.ศ. 2557

## ตัวละครและเสียงพากย์
รายชื่อนักแสดงบริโชสในเว็บไซต์ทางการ

* "วาเดโก" รับบท บันเดียรา (Bandeira)
* มาริโน จูเนียร์ รับบท ตาเลส (Tales)
* เรเน็ต ลียง รับบท ฌาอีร์ซินโญ่ (Jairzinho)
* มาริโอ โชมเบอร์เกอร์ รับบท ราทาโอ (Ratão), โอลาโว (Olavo)
* "เวลล่า" รับบท จากัวร์ (Jaguar)
* อีเนียส ลอร์ รับบท รูบิเนลสัน (Rubinelson), ดร. นอร์แบร์ตู (Dr. Norberto)
* เมาโร ซานัตตา รับบท ราทาโอซินโญ่ (Ratãozinho), พี. ดูมงต์ (P. Dumont)
* ฟาบิโอล่า นาซีเม็งตู รับบท ดูมงต์ซินโญ่ (Dumontzinho), ทิอา ซาปา (Tia Sapa)
* มิเชล ปุชชี รับบท ทิอา ทาทูซินญา (Tia Tatuzinha), โครูจินญา (Corujinha)
* เซเลีย ริเบโร รับบท ทิอา คาลังกา (Tia Calanga)
* เจราลโด้ ปิโอลี่ รับบท เมสเตร ซูคุริ (Mestre Sucuri)
* โตนินโญ่ โดมิงเกส รับบท คาปังก้า กาตู (Capanga Gato), ดร. ไวทัล (Dr. Vital)
* ชิโก้ โนเกร่า รับบท นาร์ราดอร์ ดู โจโก้ (Narrador do jogo)
* เรจิน่า โว้ก รับบท คอบร้า โครอลไลนา (Cobra Coralina)
* โรเบอร์ต้า สตอร์ลลี่ รับบท คอมพูวตาดอร์ (Computador), อรรินญา (Ararinha)
* เลอันโดร เช็ตตินี่ รับบท คาปังก้า คาโชโร (Capanga Cachorro)
* ตาเลส มุนโฮซ รับบท เบเบ ราทาโอซินโญ่ (Bebê Ratãozinho), เบเบ จากัวร์ (Bebê Jaguar)
* เปาโล มุนโฮซ รับบท คาปังก้า ราตู (Capanga Rato), โดนา จีน่า (Dona Gina)

## อ้างอิง

## แหล่งข้อมูลอื่น

*  
* 
* 

หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์บราซิล
หมวดหมู่:ภาพยนตร์ภาษาโปรตุเกส
หมวดหมู่:ภาพยนตร์แอนิเมชันบราซิล
หมวดหมู่:ภาพยนตร์เกี่ยวกับสัตว์
สโมสรฟุตบอลแมนเชสเตอร์ซิตีในฤดูกาล 2010–11

ฤดูกาล 2010–11 เป็นฤดูกาลที่ 109 ของสโมสรฟุตบอลแมนเชสเตอร์ซิตีในฟุตบอลอังกฤษ ฤดูกาลที่ 82 ในลีกสูงสุดของฟุตบอลอังกฤษ และฤดูกาลที่ 14 ในพรีเมียร์ลีก ซิตีจบอันดับที่ 5 ในลีกฤดูกาลที่แล้ว ทำให้พวกเขาผ่านเข้ารอบยูฟ่ายูโรปาลีกที่เพิ่งรีแบรนด์จากยูฟ่าคัพ เดอะบลูส์คุมทีมโดยโรแบร์โต มันชีนี ซึ่งได้รับการแต่งตั้งเมื่อกลางฤดูกาลที่แล้ว

ฤดูกาลนี้เป็นที่จดจำได้ดีที่สุดจากการคว้าแชมป์เอฟเอคัพของซิตีซึ่งเอาชนะคู่แข่งร่วมเมืองอย่างแมนเชสเตอร์ยูไนเต็ดในรอบรองชนะเลิศก่อนจะเอาชนะสโตกซิตีในรอบชิงชนะเลิศ ด้วยสกอร์ 1–0 ทั้ง 2 นัด ชัยชนะครั้งนี้ยุติการรอคอยถ้วยแชมป์อันยาวนาน 35 ปีของแมนเชสเตอร์ซิตีและเป็นการส่งสัญญาณถึงการเริ่มต้นใหม่ภายใต้การเป็นเจ้าของของซิตีฟุตบอลกรุป ฤดูกาลนี้ยังโดดเด่นเนื่องจากสโมสรจบอันดับ 3 ในพรีเมียร์ลีกและผ่านเข้ารอบยูฟ่าแชมเปียนส์ลีกในฤดูกาลถัดมา ซึ่งเป็นสิ่งที่ไม่เคยเกิดขึ้นเลยตั้งแต่ฤดูกาล 1967–68 เมื่อเดอะบลูส์ผ่านเข้ารอบยูโรเปียนคัพผ่านแชมป์ลีกสมัยที่ 2 ของพวกเขา

## สรุปฤดูกาล
ในตลาดซื้อขายช่วงซัมเมอร์ สโมสรเป็นหนึ่งในสโมสรที่ร่ำรวยที่สุดในโลกนับตั้งแต่การครอบครองโดยอาบูดาบียูไนเต็ดกรุป ในปี ค.ศ. 2008 โดยใช้เงิน 126 ล้านปอนด์ไปกับผู้เล่น เช่น เฌโรม โบอาเท็ง จากฮัมบัวร์เกอร์ เอ็สเฟา, ยาย่า ตูเร่ จากบาร์เซโลนา, ดาบิด ซิลบา จากบาเลนเซีย, อาเล็กซานดาร์ กอลาร็อฟ จากลัตซีโย, มารีโอ บาโลเตลลี จากอินเตอร์มิลาน และเจมส์ มิลเนอร์ จากแอสตันวิลลา สตีเฟน ไอร์แลนด์ กองกลางขวัญใจของแฟนบอลซิตีย้ายไปแอสตันวิลลา โดยเป็นส่วนหนึ่งของข้อตกลงแลกเปลี่ยนนักเตะในดีลของมิลเนอร์

## อ้างอิง

หมวดหมู่:ฤดูกาลของสโมสรฟุตบอลแมนเชสเตอร์ซิตี
พรีเมียร์ลีก ฤดูกาล 2009–10

**พรีเมียร์ลีก ฤดูกาล 2009–10** (รู้จักกันในชื่อ **บาร์เคลย์ส พรีเมียร์ลีก** ด้วยเหตุผลด้านการสนับสนุน) เป็นฤดูกาลที่ 18 ของพรีเมียร์ลีกนับตั้งแต่ก่อตั้งในปี ค.ศ. 1992 มีทีมเข้าแข่งขันทั้งหมด 20 ทีมในลีก โดยเชลซีคว้าแชมป์ลีกเหนือแชมป์ลีก 3 สมัยติดต่อกันอย่างแมนเชสเตอร์ยูไนเต็ด และทำสถิติยิงประตูในพรีเมียร์ลีกมากที่สุดในตอนนั้นที่ 103 ประตู ฤดูกาลเริ่มในวันที่ 15 สิงหาคม ค.ศ. 2009 และสิ้นสุดในวันที่ 9 พฤษภาคม ค.ศ. 2010 ก่อนการแข่งขันนัดเปิดสนามทุกสนาม แฟนบอล ผู้เล่น และผู้ตัดสินยืนปรบมือ 1 นาทีเพื่อไว้อาลัยเซอร์บ็อบบี ร็อบสัน อดีตผู้จัดการทีมชาติอังกฤษที่เสียชีวิตด้วยโรคมะเร็งปอด ไนกี้ผลิตลูกบอลใหม่ - T90 Ascente - สำหรับฤดูกาลนี้ บาร์เคลย์สสนับสนุนลีก

การแข่งขันเพื่อชิงตำแหน่งแชมป์ลีกสู้กันจนถึงวันสุดท้ายของฤดูกาลโดยมีเชลซีนำหน้าแมนเชสเตอร์ยูไนเต็ดอยู่ 1 แต้ม; ชัยชนะอย่างถล่มทลาย 8–0 ของเชลซีเหนือวีแกนแอทเลติก เพียงพอแล้วที่จะคว้าแชมป์ลีกสมัยแรกนับตั้งแต่ปี ค.ศ. 2006 แม้ว่าแมนเชสเตอร์ยูไนเต็ด จะเอาชนะสโตกซิตี 4–0 ก็ตาม

## อ้างอิง

หมวดหมู่:ฤดูกาลในพรีเมียร์ลีก
พจนานุกรมคังซี

**พจนานุกรมคังซี** () เป็นพจนานุกรมจีนที่ตีพิมพ์ใน ค.ศ. 1716 ในช่วงสมัยราชวงศ์ชิงตอนกลาง ถือเป็นแหล่งอ้างอิงที่เชื่อถือที่สุดสำหรับการเขียนอักษรจีนตั้งแต่ช่วงตีพิมพ์จนถึงต้นคริสต์ศตวรรษที่ 20 จักรพรรดิคังซีมีพระบรมราชโองการโปรดเกล้าฯ ให้รวบรวมในปี ค.ศ. 1710 เพื่อปรับปรุงพจนานุกรมก่อนหน้านี้ และเพื่อส่งเสริมมาตรฐานของระบบการเขียน โดยพจนานุกรมนี้ตั้งชื่อตามนามศักราชขององค์จักรพรรดิ พจนานุกรมนี้เป็นพจนานุกรมแบบดั้งเดิมที่ใหญ่ที่สุดโดยมีอักขระ 47,053 ตัว ประมาณร้อยละ 40 เป็นอักขระรูปแบบต่าง ๆ ในขณะที่ส่วนอื่นเป็นอักขระที่เลิกใช้ โบราณ หรือพบแค่ครั้งเดียวในคลังข้อมูลภาษาจีนคลาสสิก โดยภาษาจีนที่เขียนในปัจจุบันมีการใช้ตัวอักษรในพจนานุกรมน้อยกว่าหนึ่งในสี่ของตัวอักษรทั้งหมด

พจนานุกรมคังซีมีให้บริการในหลายรูปแบบ ตั้งแต่ฉบับบล็อกพิมพ์สมัยราชวงศ์ชิง ฉบับเย็บเล่มแบบจีนดั้งเดิม ฉบับแก้ไขในรูปแบบปกแข็ง ไปจนถึงฉบับดิจิทัล

## การรวบรวม

## โครงสร้าง
* คำนำโดยจักรพรรดิคังซี: pp.&nbsp;1–6 ()
* หมายเหตุ: pp.&nbsp;7–12 ()
* สัทวิทยา: pp.&nbsp;13–40 ()
* สารบัญ: pp.&nbsp;41–49 ()
* รายการตัวอักษร: pp.&nbsp;50–71 ()
* เนื้อหาพจนานุกรม: pp.&nbsp;75–1631
** เนื้อหาหลัก: pp.&nbsp;75–1538
** เนื้อหาบทเพิ่มเติม: pp.&nbsp;1539–1544 ()
** ข้อความบทเพิ่มเติม: pp.&nbsp;1545–1576
** เนื้อหาภาคผนวก (อักขระที่ไม่มีแหล่งที่มา): pp.&nbsp;1577–1583 ()
** ข้อความภาคผนวก: pp.&nbsp;1585–1631
* บทส่งท้าย: pp.&nbsp;1633–1635　()
* การวิจัยเชิงเนื้อหา: pp.&nbsp;1637–1683 ()

## อ้างอิง

## แหล่งข้อมูลอื่น

*''Kangxi Zidian'' (Tongwen Shuju edition) with Chinese Text Project dictionary lookup
* Online version
* Japanese online edition Bibliothèque numérique mondiale
* in English, with brief history of the dictionary, on Chinaknowledge.de
* The Chinese Language Dictionary Homepage, in Chinese only
* Revised EPUB Version

หมวดหมู่:พจนานุกรมภาษาจีน
หมวดหมู่:จักรพรรดิคังซี
พิธีกร

**พิธีกร** (; เรียกโดยย่อว่า **MC** หรือ **emcee)** เป็นผู้จัดการอย่างเป็นทางการของพิธี การแสดงบนเวที การสัมมนา การประชุม หรือการแสดงอื่น ๆ ที่คล้ายกัน

คำนี้มีการบันทึกครั้งแรกในคริสตจักรโรมันคาทอลิก ตั้งแต่คริสต์ศตวรรษที่ 5 ซึ่งผู้ประกอบพิธีเป็นเจ้าหน้าที่ของวังพระสันตะปาปา ที่รับผิดชอบในการดำเนินพิธีกรรมอันซับซ้อนที่เกี่ยวข้องกับสมเด็จพระสันตะปาปา และพิธีสวดอันศักดิ์สิทธิ์อย่างถูกต้อง และราบรื่น

พิธีกรในบางครั้งยังหมายถึงเจ้าหน้าที่พิธีสาร ระหว่างการปฏิบัติหน้าที่อย่างเป็นทางการของรัฐ โดยเฉพาะอย่างยิ่งในประเทศที่มีสถาบันกษัตริย์

ทุกวันนี้ คำนี้มักใช้เพื่อสื่อถึงบุคคลที่นำเสนอนักแสดง พูดกับผู้ชม ให้ความบันเทิงแก่ผู้คน และโดยทั่วไปใช้เพื่อดำเนินกิจกรรมการใช้งานนี้เกิดขึ้นในอุตสาหกรรมบันเทิง เช่น ในการอ้างอิงถึงพิธีกรเกมโชว์ทางโทรทัศน์ ตลอดจนในวัฒนธรรมดนตรีฮิปฮอปและอิเล็กทรอนิกส์แดนซ์ร่วมสมัย

นอกจากนี้ คำนี้ยังมีอยู่ในคำสั่งอัศวิน และคำสั่งภราดรภาพต่าง ๆ

## ขององค์กร
การประชุมและการประชุมขององค์กรและสมาคมขนาดใหญ่ส่วนใหญ่ใช้พิธีกร เพื่อให้กิจกรรมดำเนินไปอย่างราบรื่น บทบาทนี้บางครั้งดำเนินการโดยบุคคลภายในกลุ่ม แต่โดยปกติแล้วจะเป็นพิธีกรผู้เชี่ยวชาญภายนอก บทบาทของพวกเขาอาจรวมถึงการแนะนำและขอบคุณวิทยากร การแนะนำหัวข้อของการประชุม การอำนวยความสะดวกในการอภิปราย และการสัมภาษณ์แขกรับเชิญ

## อ้างอิง


## แหล่งข้อมูลอื่น
* 

หมวดหมู่:อาชีพสื่อมวลชน
หมวดหมู่:อาชีพการบันเทิง
วัดต้นสน (จังหวัดชลบุรี)

**วัดต้นสน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปลาสร้อย อำเภอเมืองชลบุรี จังหวัดชลบุรี มีเนื้อที่วัดทั้งหมด 15 ไร่ 1 งาน 24 วา มีที่ธรณีสงฆ์ 206 ไร่ อยู่ห่างจากวัดใหญ่อินทารามราว 300 เมตร

วัดต้นสนตั้งวัดเมื่อ พ.ศ. 2402  จากคำโคลงที่ปรากฏหลักฐานอยู่ว่า พระยาชลฯ เป็นผู้สร้างและอุปถัมภ์วัดนี้ ไม่ปรากฎปีที่แน่นอนว่าท่านเป็นผู้ใด สมัยหนึ่งวัดนี้เคยใช้เป็นที่สอบธรรมสนามหลวง และใช้เป็นสถานที่คัดเลือกทหาร วัดได้รับพระราชทานวิสุงคามสีมา เมื่อ พ.ศ. 2410 เขตวิสุงคามสีมากว้าง 8.70 เมตร ยาว 15.55 เมตร ชื่อของวัดมีที่มาจากเดิมภายในบริเวณวัดมีต้นสน ขนาดใหญ่เป็นจำนวนมาก และมีอยู่ต้นหนึ่งขนาดใหญ่มาก 

วัดต้นสนเป็นศิลปะผสมผสานระหว่างไทย-จีน เป็นวัดเก่าแก่คู่เมืองชลอีกแห่งหนึ่งตั้งอยู่ท่ามกลางชุมชนชาวจีนโบราณ ศิลปกรรมตกแต่งภายในวัดจึงเป็นแบบไทย-จีน อุโบสถมีเสานางเรียงรอบรับปีกชายคาของระเบียงที่สามารถเดินได้รอบอุโบสถ มุมอุโบสถ ด้านนอกประดิษฐานใบเสมาที่ระดับฐานบัวของอาคาร หลังคาอุโบสถมีช่อฟ้า ใบระกา และหางหงส์ประดับกลางหน้าบันปั้นปูนเป็นลายเทพนมบนพื้นลายดอกไม้ โดยนำกระเบื้องเคลือบอย่างจีนมาประดับตกแต่ง เช่นเดียวกับกรอบประตูหน้าต่างด้านนอก ซึ่งเป็นที่นิยมของชาวจีน

## อ้างอิง

ต้นสน
หมวดหมู่:โบราณสถานในจังหวัดชลบุรี
วัดอาฮงศิลาวาส

**วัดอาฮงศิลาวาส** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลไคสี อำเภอเมืองบึงกาฬ จังหวัดบึงกาฬ

วัดอาฮงศิลาวาส แต่เดิมเรียกว่า **วัดป่าเลไลย** สร้างโดยหลวงพ่อลุน เมื่อหลวงพ่อมรณภาพ วัดจึงถูกทิ้งร้าง จนกระทั่งเมื่อ พ.ศ. 2517 ท่านเจ้าคุณนิเทศศาสนคุณ (หลวงพ่อมหาสมานสิริปัญโญ) ผ่านมาพบวัดที่มีสภาพสงบร่มรื่น อยู่ติดริมโขงนี้ จึงได้ทำการปฏิสังขรณ์วัด และตั้งชื่อวัดใหม่ว่า "วัดอาฮงศิลาวาส" ตามชื่อแก่งอาฮง ตั้งเป็นวัดเมื่อ พ.ศ. 2480 ได้รับพระราชทานวิสุงคามสีมาเมื่อวันที่ 20 พฤษภาคม พ.ศ. 2548

วิหารประดิษฐาน *พระพุทธคุวานันท์ศาสดา* หล่อด้วยทองเหลือง ลักษณะคล้ายกับพระพุทธชินราช เป็นพระพุทธรูปขนาดหน้าตักกว้าง 4 เมตร สูง 7 เมตร น้ำหนัก 20 ตัน  มีความเชื่อกันว่าลำน้ำโขงในบริเวณหน้าอุโบสถของวัดเป็นจุดที่ลึกที่สุดในแม่น้ำโขง เรียกว่า "สะดือแม่น้ำโขง"  เคยมีการวัดความลึกโดยใช้เชือกผูกกับก้อนหินหย่อนลงไปได้ลึกถึง 200 เมตร นอกจากนี้ยังมีสวนหินที่บ่งบอกลักษณะกายภาพของพื้นที่ริมโขงเมื่อล้านปีก่อน

## อ้างอิง

อาฮงศิลาวาส
หมวดหมู่:อำเภอเมืองบึงกาฬ